
EGYÜTTMŰKÖDÉSI MEGÁLLAPODÁS

Mely létrejött egyrészről a 

Gödöllői Királyi Kastély Közhasznú Nonprofit Kft. (továbbiakban: Kastély)

Cím: 2100 Gödöllő, Grassalkovich-kastély hrsz 5852.
Adószám: 18665161-2-13

Cégjegyzékszám: 13-09-129463
Képviselő: dr Ujváry Tamás
Másrészről a

…………….. (továbbiakban: Üzemeltető)
…
(továbbiakban együttesen Felek) között az alulírott helyen és napon az alábbi feltételekkel:

Preambullum:

Felek között …. napján bérleti szerződés jött létre a gödöllői Grassalkovich-kastélyban található kávézó területére. Mivel azonban a kávézó szolgáltatása szorosan kapcsolódik a Kastély egyéb idegenforgalmi szolgáltatásaihoz, jelen Megállapodásban Felek egyéb jellegű együttműködésüket is rögzítik.

1. Fogalom meghatározások:

1.1. Kastély: a Gödöllői Királyi Kastély Közhasznú Nonprofit Kft.
1.2. Bérbeadó: a Kastély

1.3. Üzemeltető: ……..
1.4. Bérlő: az Üzemeltető

1.5. Felek: az Üzemeltető és a Kastély együttesen

1.6. Kávézó: a jelen Megállapodás 2.1. pontjában meghatározott területek

1.7. Csomagajánlatok: a Kastély által a vendégek számára kínált olyan szolgáltatás, melyben a múzeumi belépő (és esetlegesen tárlatvezetés) mellé a vendég egyéb szolgáltatást is kap. A csomagajánlatok elnevezése a Kastélyon belüli „zsargonban” „package”.

1.8. Vendégkísérő: olyan, a Kastély által kiállított 2 példányos nyomtatvány, mely a csomagajánlatokat igénybevevő vendég részéről az Üzemeltető által nyújtott szolgáltatási rész igénybevételére való jogosultságot igazolja, és amely alapján a Felek között az elszámolás megtörténik

1.9. Rendezvényhez kapcsolódó kávézói szolgáltatás: A Kastély által szervezett különböző rendezvények kapcsán a rendezvényeken résztvevő vendégek számára szervezett formában történő, az Üzemeltető által nyújtott kávézói szolgáltatás, melyet a Kastély szervez meg.  

2. Közös termékek, csomagajánlatok  kialakítása:
2.1. Felek rögzítik, hogy a Kastély a gödöllői Grassalkovich-kastélyba érkező csoportok részére csomagajánlatokat árul. A csomagajánlatok lényege, hogy a látogatás (belépőjegy, tárlatvezetés) mellé egyéb – kávézói – szolgáltatást is nyújt a Kastély a vendégek számára. Ezt a gyakorlatot a Kastély a továbbiakban is fenn kívánja tartani.

2.2. Felek rögzítik, hogy közösen is kialakítanak csomagajánlatokat. A csomagajánlatok listája, a Felek által hozzáadott szolgáltatásokkal, valamint a leendő partnerek számára kiajánlott árak jelen Megállapodás 1. sz. Mellékletét képezik.

2.3. Felek rögzítik, hogy a csomagajánlatok kialakításának módja, hogy az általuk nyújtott szolgáltatásokból az alábbiak szerint kölcsönösen kedvezményeket nyújtanak.

2.4. Kastély vállalja, hogy a csomagajánlatok árához a belépő árból az utazási irodák számára a Kastély tárlatvezetőjének igénybevétele esetén járó kedvezményt adja meg. 

2.5.  Üzemeltető vállalja, hogy a csomagajánlatok árához a meghirdetett (étlapi) árából .. %, azaz .. százalék kedvezményt nyújt. A kedvezmény fele részben a csomagajánlatot igénybevevőt, fele részben pedig a Kastélyt, mint szervezőt illeti meg. 

2.6. Kastély vállalja, hogy a csomagajánlatokat a partnerei részére éves ajánlatában megküldi, részükre ajánlja, honlapján közzéteszi.

2.7. Kastély vállalja, hogy a csomagajánlatokra vonatkozó megrendeléseket rögzíti. A megrendelésekből a Kastély heti értesítőt készít, melyet a megelőző hét csütörtöki napján átad az Üzemeltető részére. A heti értesítő átadását követően beérkező megrendelésekről a Kastély a lehető leggyorsabban köteles az Üzemeltetőt értesíteni. 

2.8. Kastély vállalja, hogy amennyiben a kávézói tér nem elegendő a csomagajánlatokat igénybevevő vendégek kiszolgálására, úgy a kávézói tér mögött található rendezvénytermeit rendezi be a vendégek számára, melyért a vendégektől a Kastély külön díjazást nem kér.

2.9. Kastély vállalja, hogy a megérkezett, csomagajánlatot igénybevevő vendégek számára ún. vendégkísérőt ad át, melynek mintája jelen Megállapodás 2. sz. Mellékletét képezi.

2.10. A 2.9. pontban meghatározott vendégkísérő a vendégek számára a  csomagajánlatban szereplő kávézói szolgáltatás tekintetében voucherként szolgál, az Üzemeltető tehát a vendégkísérőn kívül a vendégtől pénzt, vagy mást a szolgáltatások ellenértékeként nem kérhet. Ez a korlátozás nem vonatkozik a csomagajánlatban nem szereplő fogyasztásra (ún többlet-fogyasztás), melyet a vendég közvetlenül az Üzemeltetővel köteles rendezni, azzal kapcsolatban az Üzemeltetőnek a Kastéllyal szemben semmiféle igénye nem lehet.

2.11. Felek vállalják, hogy a jelen Megállapodás 3. sz. Mellékletében meghatározott áraktól nem térnek el.

2.12. Felek rögzítik, hogy a csomagajánlatot igénybevevő vendégek felé a kávézói szolgáltatás tekintetében is a Kastély állítja ki a számlát, mint közvetített szolgáltatásról.

2.13.  A csomagajánlatokból származó Felek közti elszámolás és fizetés módját jelen Megállapodás 5. pontja rögzíti.

3. Egyéb kötelezettségvállalások:
3.1. Üzemeltető vállalja, hogy a Kastély management-je, annak vendégei részére kedvezményes áron nyújt szolgáltatást oly módon, hogy a Kastély által írásban megadott, kedvezményes szolgáltatás igénybevételére jogosult személyek akár szóbeli kérésére a szolgáltatást elvégzi, a számlát pedig a Kastély nevére és címére állítja ki. A kedvezményes, management árlista jelen Megállapodás 4. sz. Mellékletét képezi.

3.2. A kedvezményes, management szolgáltatásokkal kapcsolatos elszámolás módját jelen Megállapodás 5. pontja tartalmazza.

3.3. Üzemeltető vállalja, hogy a – csomagajánlatot nem igénybevevő – vendégek számára meghatározott árait előzetesen egyezteti a Kastéllyal. A kezdeti árlista jelen Megállapodás 5.sz Mellékletét képezi. Az árlistán bekövetkező bármiféle változtatásához az Üzemeltetőnek a Kastély írásbeli hozzájárulását kell kérnie.

3.4. Üzemeltető vállalja, hogy az általa nyújtott szolgáltatások és termékkör változtatása előtt egyeztet a Kastéllyal.

3.5. Üzemeltető vállalja, hogy a Kastély ………..-án zárás után megmaradó árukészletét az ezen a napon a Felek által kijelölt személyek által közösen elkészített leltárlista alapján az adott árura vonatkozó legutolsó beszerzési számla alapján átveszi. Az erre vonatkozó elszámolás módját jelen Megállapodás 5. pontja tartalmazza. 

3.6. Üzemeltető kijelenti, hogy a 2.3. pontban meghatározott tevékenység folytatására, mint jogi személy jogosult, valamint, hogy a tevékenység folytatásához szükséges működési engedélyeket a bérleti jogviszony kezdetéig beszerzi és azt követően fenntartja.

4. Rendezvényhez kapcsolódó kávézói szolgáltatás
4.1. Felek rögzítik, hogy Kastély a gödöllői Grassalkovich-kastélyban különböző rendezvényeket (mint például konferenciák, tréningek, esküvők) szervez, mely során a rendezvény megrendelője kávézói szolgáltatást is megrendelhet. Ebben az esetben a kávézói szolgáltatást is a Kastély ajánlja ki a partnereknek, megrendelőknek.

4.2. Kastély vállalja, hogy az 4.1. pontban megjelölt rendezvényhez kapcsolódó kávézói szolgáltatásra vonatkozó megrendeléseket a lehető legkorábban, írásban átadja az Üzemeltető részére.

4.3. Felek rögzítik, hogy a megrendelő felé a kávézói szolgáltatásról (is), mint közvetített szolgáltatásról a Kastély állítja ki a számlát.

4.4. Üzemeltető vállalja, hogy a rendezvényhez kapcsolódó kávézói szolgáltatások esetén a Kastélynak, mint szervezőnek számla ellenében a jelen Megállapodás 5. pontjában meghatározottak szerint …% jutalékot fizet.

4.5. A rendezvényekhez kapcsolódó kávézói szolgáltatásokkal kapcsolatos elszámolás módját jelen Megállapodás 5. pontja tartalmazza.

5. Felek közötti elszámolás:
5.1. A csomagajánlatok elszámolása:

5.1.1. Jelen Megállapodás 2. pontjában meghatározott csomagajánlat értékesítések kapcsán az Üzemeltető az adott hetet követő hét keddi napján számlát állít ki és ad át az általa nyújtott szolgáltatásról a Kastély részére, melyhez hozzácsatolja az adott hét általa is aláírt vendégkísérőit.

5.1.2. Kastély vállalja, hogy a 5.1.1. pontban meghatározott számla alapján a számlán szereplő összeget a számla kézhezvételét követő 15 munkanapon belül átutalja az Üzemeltető …. Banknál vezetett …. Számú számlájára.

5.2. A kedvezményes, management szolgáltatás elszámolása:

5.2.1. Üzemeltető vállalja, hogy minden hónap 5. napjáig számlát állít ki a Kastély nevére az adott hónap általa a Kastélynak nyújtott kedvezményes, management szolgáltatásokról, mely számla alapján a számlán feltüntetett költségeket a Kastély a számla kézhezvételét követő 15 munkanapon belül átutalással fizeti meg az Üzemeltetőnek, annak … Banknál vezetett … számú számlájára.

5.3. A fennmaradó árukészlet elszámolása:

5.3.1.Kastély vállalja, hogy az átadott árukészletre vonatkozóan …….. napjáig a 3.7. pontban meghatározott leltárlista alapján számlát állít ki Üzemeltetőnek, aki az azon szereplő ellenértéket a számla kézhezvételét követő 8 munkanapon belül átutalja a Kastély …. Számú számlájára.

5.4.A rendezvényhez kapcsolódó kávézói szolgáltatások elszámolása:

5.4.1. Üzemeltető vállalja, hogy a rendezvényhez kapcsolódó kávézói szolgáltatásokról a rendezvényt követő első munkanapon számlát állít ki a Kastély részére, mely számla alapján a számlán szereplő összeget a számla kézhezvételét követő 15 munkanapon belül átutalja az Üzemeltető …. Banknál vezetett …. Számú számlájára.

5.5.1 Az 4.4.  pontban meghatározott jutalékok elszámolása:

5.5.2. A Kastély vállalja, hogy az 4.4. pont alapján – a rendezvényhez kapcsolódó kávézói szolgáltatás után – járó jutalékról a 5.4.1. pontban meghatározott számla kézhezvételét követő 8 munkanapon belül számlát állít ki Üzemeltetőnek, aki a számla kézhezvételét követő 8 munkanapon belül a jutalékot átutalja a Kastély …. Számú számlájára.

5.6. Felek a félreértések elkerülése végett rögzítik, hogy a jelen Megállapodás alapján egymásnak nyújtott valamennyi szolgáltatásról külön-külön állítanak ki számlát. Ennek megfelelően – külön írásbeli megállapodás hiányában – ezek beszámítására nincs lehetőség.
6. Vegyes rendelkezések:
6.1. Felek rögzítik, hogy a másik Fél súlyos szerződésszegése estén jelen Megállapodást a másik Félhez intézett, indokolással ellátott, írásbeli felmondással 30 napos felmondási idővel bármelyik Fél felmondhatja.

6.2. Jelen Megállapodás valamennyi pontja a bérleti jogviszony lejártáig van érvényben.

6.3. Felek vállalják, hogy a jelen Megállapodásból kifolyólag egymás tudomására jutott üzleti és egyéb titkokat megőrzik.

6.4. A Felek vállalják, hogy a jelen Megállapodásból eredő vitákat egyeztetéssel oldják meg, és csak ennek eredménytelensége esetén fordulnak bírósághoz, mely esetre kikötik a Gödöllői Városi Bíróság kizárólagos illetékességét.

6.5. Felek a jelen Megállapodásban nem szabályozott kérdésekben a Polgári Törvénykönyv idevonatkozó rendelkezéseit tekintik irányadónak.
Gödöllő, ………….
………………………………


……………………………

Gödöllői Királyi Kastély


       …………
Mellékletek:


